Cadillac Brougham

Η **Cadillac Brougham** (Κάντιλακ Μπρούαμ) ήταν ένα τεράστιων διαστάσεων πολυτελές σεντάν αυτοκίνητο της κατηγορίας F, που παρήχθη από την αμερικανική αυτοκινητοβιομηχανία Cadillac, από το 1986 έως τις 5 Ιουνίου 1992, και διατέθηκε μόνο στη Βόρεια Αμερική. Κατά τα έτη παραγωγής της, η Brougham ήταν η ναυαρχίδα της Cadillac και γενικότερα του ομίλου της General Motors, όπως επίσης και το μεγαλύτερο σε μήκος μοντέλο παραγωγής στις Ηνωμένες Πολιτείες, καθώς το μήκος της ήταν 5,61 μέτρα. Αντικαταστάθηκε το καλοκαίρι του 1992 από την Cadillac Fleetwood.

## Ιστορικό

Η ονομασία «Brougham» («Μπρούαμ», προφέρεται με βραχύ και σχεδόν ανεπαίσθητο α) εμφανίστηκε αρχικά για ένα είδος μιας ελαφριάς άμαξας με κλειστό αμάξωμα και 2 - 4 θέσεις, το οποίο σχεδιάστηκε το 1838 - 1839 και κυκλοφόρησε για πρώτη φορά το 1851. Οφείλει το όνομά της στον Βρετανό πολιτικό Henry Brougham.

Σε μοντέλο αυτοκινήτου, η Cadillac χρησιμοποίησε για πρώτη φορά το όνομα Brougham εν έτει 1916, για ένα 4-πορτο σεντάν μοντέλο της, το οποίο προσφέρθηκε με σαλόνι που έφερε 5 ή 7 θέσεις. Μετά χρησιμοποιήθηκε εκ νέου στην Cadillac Eldorado Brougham του 1957 - 1960, ένα καινοτόμο υπερπολυτελές 4-πορτο σεντάν, που κατασκευάστηκε σε περιορισμένα αντίτυπα.
thumb|left|Cadillac Fleetwood Brougham του 1980 - 1986.

Από το 1965 έως το 1977, η ονομασία Brougham συνδέθηκε με τη σειρά **Cadillac Sixty Special**, ενώ από το 1977 με την ναυαρχίδα της εταιρείας, την Fleetwood, και έγινε η κορυφαία έκδοση εξοπλισμού της, υπό την ονομασία **Cadillac Fleetwood Brougham**. Τελικώς, στα μέσα του 1986, με την έναρξη της σεζόν (model year, έτος μοντέλου) του 1987, και έως και το 1992, η Brougham έγινε ένα ξεχωριστό μοντέλο, για πρώτη και μοναδική φορά στην ιστορία της εταιρείας.

Ο λόγος ήταν ότι από τις 5 Απριλίου 1984, όταν ξεκίνησε επίσημα η σεζόν του 1985 για τις Cadillac DeVille και Cadillac Fleetwood, τα δύο αυτά μοντέλα μεταφέρθηκαν σε νέα πλατφόρμα, λίγο μικρότερου μεγέθους και με κίνηση στους μπροστινούς τροχούς, αντί για πίσω. Επειδή όμως η έκδοση Fleetwood Brougham αρχικά συνέχισε ως το μοναδικό παραδοσιακό πισωκίνητο σεντάν τεράστιων διαστάσεων, προκλήθηκε τότε μια σύγχυση στο κοινό από την κοινή ονομασία Fleetwood. Ως αποτέλεσμα, από τη σεζόν (model year) του 1987 η ναυαρχίδα της εταιρείας ονομάστηκε απλά Cadillac Brougham και παρέμεινε στην παραγωγή έως τον Ιούνιο του 1992.
thumb|left|Cadillac Brougham του 1988 με την επιλογή Premier Roof.

Για το 1988 - 1989, έγινε διαθέσιμη στην Brougham η επιλογή «Premier Formal Vinyl Roof», με κόστος 1.095 δολάρια και καλύπτοντας την οροφή, καθώς και τη μεσαία κολώνα Β και το περίβλημα του πίσω τετάρτου παραθύρου. Για τη σεζόν του 1990, μια παραλλαγή αυτής της επιλογής έγινε στάνταρ, σε συνδυασμό με το λίφτινγκ της Brougham εκείνη τη χρονιά.

## Ανανέωση του 1989
thumb|left|Cadillac Brougham d'Elegance του 1990.

Το καλοκαίρι του 1989, με την έναρξη της σεζόν του 1990, η Cadillac Brougham υπέστη κάποιες εμφανείς αναβαθμίσεις, για πρώτη φορά από το 1980, προκειμένου να αντέξει τον ανταγωνισμό από το επερχόμενο αντίπαλο Lincoln Town Car δεύτερης γενιάς, που είχε μόλις παρουσιαστεί (για την ιστορία, το Town Car δεύτερης γενιάς κυκλοφόρησε για πρώτη φορά στην αγορά των ΗΠΑ στις 5 Οκτωβρίου 1989). Συγκεκριμένα, τοποθετήθηκαν νέοι ενιαίοι μπροστινοί προβολείς με ορθογώνιο σχήμα (προηγουμένως ήταν δίδυμοι τετράγωνοι), λίγο διαφορετικά πίσω φώτα και ένας προαιρετικός βενζινοκινητήρας 5.7 λίτρων V8 από την Chevrolet, εκτός του στάνταρ κινητήρα 5.0 λίτρων V8, που ήταν επίσης βενζίνης.

Παράλληλα, άρχισε να προσφέρει έξτρα CD-player και ηλεκτροχρωμικό εσωτερικό καθρέπτη, ενώ απέκτησε στάνταρ ψηφιακό πίνακα οργάνων και στάνταρ Σύστημα Αντιμπλοκαρίσματος Τροχών (ABS). Επίσης, αναγκαστικά καθιέρωσε στάνταρ αυτόματες ζώνες ασφαλείας (που μόλις έκλειναν οι πόρτες, τότε έκλειναν αναγκαστικά γύρω από τους μπροστινούς επιβάτες) οι οποίες στηρίζονταν στις πόρτες, λόγω του ότι ακόμα δεν προσέφερε αερόσακους, ούτε καν ως έξτρα. Σημειωτέον ότι υπήρξε η τελευταία, χρονολογικώς, Cadillac χωρίς αερόσακους, όπως επίσης και η τελευταία με «κυβοειδές» αμάξωμα, καθώς ακόμα και μετά το λίφτινγκ είχε έναν κάκιστο αεροδυναμικό συντελεστή Cd 0,49.

## Τεχνικά στοιχεία

## Αντικατάσταση της Brougham
[thumb|right|Cadillac Brougham d'Elegance «gold edition» («χρυσή έκδοση») του 1991, στη [Βόρεια Καρολίνα.]]
thumb|right|Cadillac Brougham του 1987 - 1989.

Η παραγωγή της Brougham, η οποία και βασιζόταν στην πλατφόρμα **D-body**, έληξε στις 5 Ιουνίου 1992. Μέσα στο καλοκαίρι του ίδιου έτους, το αμάξωμά της επανασχεδιάστηκε πλήρως, υιοθετώντας ένα πολύ πιο αεροδυναμικό ντιζάιν με συντελεστή Cd 0,36 και ένα νέο σαλόνι και νέο ταμπλό (με εξαίρεση την κεντρική κονσόλα στο κέντρο του ταμπλό και τον αποκλειστικά ψηφιακό πίνακα οργάνων, που είχαν παραμείνει σχεδόν αμετάβλητα από την προκάτοχο Brougham) με στάνταρ δύο αερόσακους και μετονομάστηκε σε Cadillac Fleetwood για τη σεζόν του 1993. Ως αποτέλεσμα, το όνομα Fleetwood επανασυνδέθηκε με την πισωκίνητη πλατφόρμα D-body και το όνομα Brougham ξαναέγινε η κορυφαία έκδοση εξοπλισμού της, όπως συνέβαινε από το 1965 έως το 1977 - φυσικά η έκδοση αυτή ονομάστηκε εκ νέου **Cadillac Fleetwood Brougham**. Τελικώς όμως, αυτή η γενιά της Cadillac Fleetwood διακόπηκε οριστικά στα τέλη Νοεμβρίου του 1996 χωρίς διάδοχο, και έκτοτε οι ονομασίες Fleetwood και Brougham δεν έχουν χρησιμοποιηθεί από την ίδια την εταιρεία σε άλλα μοντέλα της Cadillac.

Η συνολική παραγωγή της Cadillac Brougham του 1986 - 1992 έφτασε τα 233.631 αντίτυπα.

## Αναφορές


## Βιβλιογραφία
* 
* 
* 
* 
* 

## Εξωτερικοί σύνδεσμοι

* http://motorera.com/ 1986 Cadillac Fleetwood Brougham
* http://motorera.com/ 1987 Cadillac Brougham
* www.edmunds.com/ 1990 Cadillac Brougham
* 
* www.powerful-cars.com/ 1990-1992 Cadillac Brougham
* http://consumerguideauto/ 1990-1992 Cadillac Brougham: Overview
* 

Brougham
Κατηγορία:Αμερικανικά αυτοκίνητα
Κατηγορία:Αυτοκίνητα πολυτελείας